Arne Dørumsgaard

Arne Dørumsgaard (født 7. desember 1921 i Fredrikstad, død 13. mars 2006 i Varese i Italia) var en norsk komponist, gjendikter og samler. Han var meget av sitt liv bosatt i Marzio i Italia. 
Han er mest kjent som gjendikter av over 20 bind poesi fra Kina, Japan og Korea, og som samler av musikk. Dørumsgaard var statsstipendiat fra 1975.


== Liv og virke ==
Hans virke som komponist utspant seg i perioden 1941-1951. Dørumsgaard flyttet fra Norge til Paris i 1950 i et «selvpålagt eksil», i protest mot norske myndigheters behandling av Kirsten Flagstad. I Paris studerte han sang, og arbeidet som akkompagnør, plateprodusent og sanger. Dørumsgaard ble medlem i Norsk Komponistforening i 1943, men meldte seg ut av foreningen i 1953.
Etter at han i 1968 bosatte seg i Marzio begynte han en omfattende samling av musikk. Det lydfestede materialet omfatter foruten noen sylinderopptak, ca. 40 000 78-plater, ca. 30 000 LP-plater, ca. 10 000 spolebånd og ca. 2 000 lydkassetter og CD-plater. Samlingen er enestående i sin profil (interpretasjonshistorie) og blant de største private samlingene i verden. Dørumsgaard var blant initiativtakerne til opprettelsen av Norsk Lydarkiv i Oslo i 1965 og tilbød sin musikksamling til den norske stat i 1982, uten å møte en positiv respons. I 1984 overdro Dørumsgaard sin samling til Stavanger kommune under forutsetning av at samlingen skulle forbli og videreutvikles i Italia til hans død og at Stavanger opprettet forskningsstiftelsen Norsk Lydinstitutt Stavanger som skulle overta samlingen ved hans bortgang.Han begynte arbeidet med gjendiktninger i 1949, og utga i 1951 Blomster fra de keiserlige haver : Kinesisk lyrikk i norsk gjendiktning. Arbeidet ble avsluttet i 1985, med det tyvende bindet. I 1970 utga han essayet Om å gjendikte kinesisk poesi. Gjendiktningene har i noen grad vært karakterisert som ordrik og siselerende, men det er ingen tvil om innsiktsfullheten og kunnskapene.  
Våren 1976 var Dørumsgaard vert for Dalai Lama og hans følge i ca to uker i Marzio.  
Fra 1975 var Dørumsgaard statsstipendiat. For sitt arbeid med gjendiktningene av Østens gamle poesi har Dørumsgaard mottatt tidsskriftet Ordets pris i 1971, Bastianprisen i 1979 og han ble utnevnt til æresdoktor i litteratur ved universitetet i Taipei, Kina i 1982. For sitt samlede virke innen musikk og litteratur ble han utnevnt til Ridder av 1. klasse av St. Olavs Orden i 1994. I 1942 giftet han seg med pianisten Tora Øwre; de fikk to barn. I april 1950 giftet han seg med Louise Montagne i Antibes i Frankrike De fikk  en sønn; Claude Francoise Pierre Dørumsgaard. Skilt i 1964. I 1971 giftet han seg med lyrikeren og maleren Nella Valenza i Marzio i Nord-Italia.


== Diskografi ==
Scandinavian Folk Songs – Music of Sweden, Norway and Finland (1960), med Saga Sjöberg & Robert Cornman
Christmas Songs From the Old World (1960), med Robert Cornman
Chants populaires de Scandinavie (1960), Saga Sjöberg & Robert Cornman


=== Deltar på ===
Gérard Souzay & Jacqueline Bonneau: A Recital of Old French Airs (1954)
The Restoration Project: Noëls du monde, vol. 1 (1957)
BNF Collection: Chants d'amour du monde, vol. 1 (1958)
BNF Collection: Chants d'amour du monde, vol. 2 (1958)
Kirsten Flagstad & Gerald Moore: Norwegian Songs by Arne Dørumsgaard (1958)
Gérard Souzay: World of Song (1959)
The Restoration Project: Chants campagnards du monde (1962)
BNF Collection: Livre d'or des chants populaires allemands (1962)
Richard Lewis: Folksongs of the British Isles (1965)
BNF Collection: L'Europa nordica e continentale (1967)
Elly Ameling: Christmas Songs from Europe (1977)
Teresa Berganza & Ricardo Requejo: Antonio Caldara • Francesco Cavalli • Giacomo Carissimi • Giovanni Battista Pergolesi • Alessandro Scarlatti • Antonio Vivaldi: Arie Italiane Barocche (1980)
Elly Ameling & Rudolf Jansen: Serenata (1984)
Aage Haugland: Songs by Mussorgsky, Ibert, Dørumsgaard (1988)
Monitor Records: German Favorites: From the Hofbrauhaus to the Reeperbahn (1990)
Teresa Berganza, Narciso Yepes & Felix Lavilla: Canciones españolas • Chansons espagnoles (1992)
Vamp: Godmorgen, søster (1993)
Monitor Records: Best Loved German Folk Songs (1993)
Vamp: Folken (1996)
Richard Lewis: Handel Arias: Folksongs of the British Isles (1997)
Gérard Souzay & Dalton Baldwin: Songs of Many Lands (2000)
Ainhoa Arteta: Recital (2001)
Kirsten Flagstad: Kirsten Flagstad sings Dørumsgaard (2003)
Kirsten Flagstad: Kirsten Flagstad sings Grieg & Dørumsgaard (2003)
David Daniels & Craig Ogden: A Quiet Thing – Songs for Voice & Guitar (2003)
Ivar Anton Waagaard & Svein Bjørkøy: Sanger av Øistein Sommerfeldt (2004)
Gérard Souzay: Inédits (2007)
Kirsten Flagstad: Kirsten Flagstad – The Supreme Wagnerian Soprano (2010)
Gérard Souzay: Portrait: Gérard Souzay (2010)
Richard Lewis: Richard Lewis: The Great Welsh Tenor (2011)
The Restoration Project: Oktoberfest (2014)
The Restoration Project: 40 Popular German Songs (2014)
The Restoration Project: Noëls du monde' (2014)
The Restoration Project: Glückliches neues Jahr (2014)


== Referanser ==


== Eksterne lenker ==
(en) Arne Dørumsgaard på Internet Movie Database 
(no) Arne Dørumsgaard hos Nationaltheatret 
(en) Arne Dørumsgaard på Discogs 
(en) Arne Dørumsgaard på MusicBrainz 
(no) Norsk Lydinstitutt Stavanger
(no) Norsk bokfortegnelse
(no) Recordedsound.no – biografi og artikkel om forfatterskapet
(no) NRK-program om Arne Dørumsgaard fra 1983, digitalt tilgjengelig på NRKs nettsider. (Besøkt 24. august 2020)